KOMMISSIONENS GENNEMFØRELSESAFGØRELSE (EU) 2021/1130

af 5. juli 2021

om opstilling af listen over regioner, der er berettigede til støtte fra Den Europæiske Fond for Regionaludvikling og Den Europæiske Socialfond Plus, og over medlemsstater, der er berettigede til støtte fra Samhørighedsfonden, i perioden 2021-2027

(meddelt under nummer C(2021) 4894)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik (1), særlig artikel 108, stk. 4, og

ud fra følgende betragtninger:

(1) Den Europæiske Fond for Regionaludvikling (EFRU) og Den Europæiske Socialfond Plus (ESF+) støtter målet om investeringer i beskæftigelse og vækst i alle regioner på niveau 2 i den fælles nomenklatur for statistiske territoriale enheder (i det følgende benævnt »NUTS 2-niveau«), som blev oprettet ved Europa-Parlamentets og Rådets forordning (EF) nr. 1059/2003 (2), som ændret ved Kommissionens forordning (EU) 2016/2066 (3).

(2) For at udstikke passende finansielle rammer for EFRU og ESF+ er det nødvendigt, Kommissionen opstiller en liste over regioner, der opfylder de respektive kriterier i bilag XXVI til forordning (EU) 2021/1060 i hver af de tre kategorier af regioner (mindre udviklede regioner, overgangsregioner og mere udviklede regioner) på NUTS 2-niveau.

(3) Af samme grund er det også nødvendigt, at Kommissionen opstiller en liste over medlemsstater, som er berettigede til støtte fra Samhørighedsfonden i henhold til artikel 108, stk. 3, i forordning (EU) 2021/1060.

(4) Af hensyn til gennemsigtigheden bør de koder for og navne på regioner på NUTS 2-niveau, der gælder fra den 1. januar 2021 i overensstemmelse med forordning (EF) nr. 1059/2003, som ændret ved Kommissionens delegerede forordning (EU) 2019/1755 (4), også medtages i bilagene til denne afgørelse.

(5) Listen over støtteberettigede regioner og medlemsstater bør derfor opstilles —

VEDTAGET DENNE AFGØRELSE:

Artikel 1 1. De regioner, der er berettigede til støtte fra EFRU og ESF+ i kategorien »mindre udviklede regioner«, findes på listen i bilag I. 2. De regioner, der er berettigede til støtte fra EFRU og ESF+ i kategorien »overgangsregioner«, findes på listen i bilag II. 3. De regioner, der er berettigede til støtte fra EFRU og ESF+ i kategorien »mere udviklede regioner«, findes på listen i bilag III.

Artikel 2 De medlemsstater, der er berettigede til støtte fra Samhørighedsfonden, er opført i bilag IV.

Artikel 3 Denne afgørelse er rettet til medlemsstaterne.

Udfærdiget i Bruxelles, den 5. juli 2021. På Kommissionens vegne Elisa FERREIRA Medlem af Kommissionen

(1) EUT L 231 af 30.6.2021, s. 159.

(2) Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) (EUT L 154 af 21.6.2003, s. 1).

(3) Kommissionens forordning (EU) 2016/2066 af 21. november 2016 om ændring af bilagene til Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) (EUT L 322 af 29.11.2016, s. 1).

(4) Kommissionens delegerede forordning (EU) 2019/1755 af 8. august 2019 om ændring af bilagene til Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) (EUT L 270 af 24.10.2019, s. 1).